Babelscape/SREDFM huggingface dataset:
Εθνικός Δρυμός Βίκου-Αώου

O Εθνικός Δρυμός Βίκου-Αώου είναι μια περιοχή προστατευόμενου φυσικού πλούτου, βόρεια της πόλης των Ιωαννίνων, στο Ζαγόρι της Ηπείρου. Ανακηρύχθηκε επίσημα εθνικός δρυμός το 1973 και συνορεύει βορειοανατολικά με τον Εθνικό Δρυμό Πίνδου-Βάλλια Κάλντα. Η περιοχή έχει ενταχθεί στο ευρωπαϊκό δίκτυο προστατευόμενων περιοχών natura 2000 και διακρίνεται για τις έντονες εναλλαγές στο φυσικό τοπίο: κατάφυτες πυκνές εκτάσεις αλληλοδιαδέχονται απότομους γκρεμούς.

Η περιοχή Βίκου-Αώου, που αποτελεί έναν από τους δέκα εθνικούς δρυμούς της Ελλάδας, περιλαμβάνει το φαράγγι του Βίκου που αποτελεί και τον πυρήνα του δρυμού καθώς και τμήμα της οροσειράς της Τύμφης, την χαράδρα του Αώου καθώς και μία σειρά από παραδοσιακά διατηρημένους οικισμούς. Έχει ονομαστεί και «Δρυμός των μεγάλων κορυφών», λόγω των απότομων και υψηλών κορυφών της περιοχής, με υψηλότερη αυτήν της Γκαμίλας (2.497 μ.) στην Τύμφη. Έχει έκταση 122.250 στρεμμάτων, από τα οποία τα 34.120 είναι ο κύριος πυρήνας του. Η περιοχή περιλαμβάνει ένα εξαιρετικά σπάνιο και ευαίσθητο οικοσύστημα, αυτός είναι και ο λόγος που δεν επιτρέπεται καμία ανθρώπινη δραστηριότητα, εκτός από αυτές που σχετίζονται με την περιήγηση και την αναψυχή κατά τη διάρκεια της ημέρας .
Βασίλης Τσιβιλίκας

Ο Βασίλης Τσιβιλίκας (Θεσσαλονίκη, 17 Ιανουαρίου 1942 - Αθήνα, 29 Φεβρουαρίου 2012) ήταν Έλληνας κωμικός ηθοποιός με σημαντική παρουσία στον ελληνικό κινηματογράφο, την τηλεόραση και ιδιαίτερα το θέατρο.
Γιάννης Γαλάτης

Ο Γιάννης Γαλάτης είναι σχεδιαστής μόδας.

Γεννήθηκε στην Αθήνα το 1946 και είναι γιoς του Παναγιώτη Γαλάτη. Κατάγεται από την παλιά αριστοκρατική οικογένεια Γαλάτη της Ιθάκης, η οποία εμφανίστηκε για πρώτη φορά στα 1300 επί Τόκων, όταν και της παραχωρήθηκαν προνόμια. Πολύ πιθανόν μάλιστα να συγγένευε και με αυτής της οικογένειας Καποδίστρια. Ο προ-προπάππος του ήταν α΄ ξάδερφος του Φιλικού Νικολάου Γαλάτη και του δημάρχου Αθηναίων Κωνσταντίνου Γαλάτη.

Την δεκαετία του ΄60 άρχισε να κάνει τα πρώτα του βήματα στον χώρο της μόδας. Με την βοήθεια της Έφης και του Στάθη Παντελάκη άνοιξε βιοτεχνία, η οποία σύντομα άρχισε να δραστηροποιείται εκτός από την Ελλάδα και την Κύπρο και στην Γαλλία, ΗΠΑ, Γερμανία κ.α. Ο Γαλάτης αποτέλεσε ένα από τα σημαντικότερα, ειδικότερα την δεκαετία του ΄70, ονόματα της εποχής του στον ελληνικό χώρο.

Έχει παντρευτεί τρεις φορές και έχει αποκτήσει δύο παιδιά: τον Αίολο και την Κατερίνα.
Κονγκεσάνγκεν

Ο Κονγκεσάνγκεν (Νορβηγικά:"Kongesangen"), που σημαίνει «τραγούδι του βασιλιά», είναι ο Βασιλικός ύμνος της Νορβηγίας (ο Εθνικός είναι ο Για, βι ελσκέρ ντέτε λάντετ). Υπάρχουν αρκετές παραλλαγές των στίχων. Η πρώτη (Gud signe kongen vor) γράφτηκε από τον Ενρίκο Βέργκερλαντ, αλλά η εκδοχή που χρησιμοποιείται σήμερα και παρατίθεται παρακάτω γράφτηκε από τον Γουστάβο Γιένσεν για την στέψη του βασιλιά Χάακον Η' το 1906. Ήταν εμπνευσμένο από τον Βρετανικό εθνικό ύμνο και χρησιμοποιούσε την ίδια μελωδία με το God Save the Queen.



Νορβηγία
Ιωάννης Κοφινιώτης

Ο Ιωάννης Κοφινιώτης (1851 - 1921) ήταν εκπαιδευτικός και πολιτικός.
Πλατεία Ταξίμ

μικρογραφία|Το μνημείο Δημοκρατίας στην Πλατεία Ταξίμ

thumb|right|250px|Η Πλατεία Ταξίμ και στο βάθος ο ναός της Αγίας Τριάδας - Κωνσταντινούπολη.

Η Πλατεία Ταξίμ ή "Τακσίμ" αποτελεί τμήμα της συνοικίας του Πέραν (Σταυροδρομίου, στα τουρκικά Beyoğlu - Μπέγιογλου) της Κωνσταντινούπολης, που κατοικούνταν παλαιότερα από Έλληνες και Αρμένιους.

Το όνομά της οφείλεται σε παλαιά θολωτή υδροδεξαμενή (ταξίμ) που είχε ανεγείρει το 1731 ο Σουλτάνος Μαχμούτ Α΄. Η υδροδεξαμενή αυτή μαζί με τους έναντι στρατώνες του πυροβολικού γκρεμίστηκαν αργότερα και στο χώρο αυτό μαζί με το έναντι Πεδίον του Άρεως (Ταλίμ-χανέ) διαμορφώθηκε σύγχρονο πάρκο με τη μεγάλη ομώνυμη πλατεία, αν και το επίσημο σήμερα όνομά της είναι «πλατεία ανεξαρτησίας», παραμένει όμως περισσότερο γνωστή με το όνομα της συνοικίας. Στο κέντρο της, δεσπόζει το "μνημείο της Δημοκρατίας", ένα μεγάλο τετράπλευρο θολωτό μνημείο με τον ανδριάντα του Κεμάλ Ατατούρκ, που ανεγέρθηκε το 1928, και τον παρουσιάζει αφενός ν΄ αναλαμβάνει την επίθεση κατά των Ελλήνων το 1922, (βόρεια πλευρά), αφετέρου να προκηρύσσει τη Δημοκρατία της Τουρκίας το 1923 (νότια πλευρά).

Η σύγχρονη αυτή συνοικία αποτελείται από νέες πολυκατοικίες με μεγάλους πλέον δρόμους. Στη παλαιά συνοικία υπάρχουν ακόμα ο μεγάλος ορθόδοξος Ναός της Αγίας Τριάδος Σταυροδρομίου, το «Ζάππειο Παρθεναγωγείο Κωνσταντινουπόλεως», θέατρα, κινηματογράφοι και πολλά κέντρα διασκέδασης.
Κάρλος Φουέντες

Ο Κάρλος Φουέντες Μασίας (Carlos Fuentes Macías, Πόλη του Παναμά, 11 Νοεμβρίου 1928 - 15 Μαΐου 2012) ήταν ένας από τους πιο γνωστούς Μεξικανούς μυθιστοριογράφους και δοκιμιογράφους. Ανάμεσα στα πιο γνωστά του έργα είναι η Αύρα, Ο θάνατος του Αρτέμιο Κρουζ, και Terra nostra. Του απονεμήθηκε το Βραβείο Θερβάντες το 1987.
Καλέμα Μοτλάντε

Ο Καλέμα Μοτλάντε (Kgalema Motlanthe, 1949-) είναι πολιτικός από τη Νότια Αφρική, που χρημάτισε υπηρεσιακός πρόεδρος της χώρας από τον Σεπτέμβριο του 2008 ως τον Μάιο του 2009. Αντιπρόεδρος του Αφρικανικού Εθνικού Κογκρέσου, υπηρετούσε ως υπουργός άνευ χαρτοφυλακίου την περίοδο του διορισμού του στο ύπατο αξίωμα του κράτους. Από τις 9 Μαΐου του 2009 είναι αντιπρόεδρος της χώρας του.
Τάρο Άσο

Ο Τάρο Άσο (ακριβέστερα:Τάροου Άσοου) (), 20 Σεπτεμβρίου 1940 - ...) είναι Ιάπωνας πολιτικός, πρόεδρος του Φιλελεύθερου Δημοκρατικού Κόμματος (LDP) από το 2008 ως το 2009. Υπηρέτησε στην πρωθυπουργία ως το 2009. Εκλέγεται βουλευτής από το 1979. Την περίοδο από το 2005 ως το 2007 χρημάτισε στο Υπουργείο Εξωτερικών και επίσης ήταν Γενικός Γραμματέας του LDP το 2007 και ξανά το 2008.
Wendy's

Η Wendy's είναι μία αμερικανική αλυσίδα εστιατορίων ταχείας εστίασης («fast-food»), που ιδρύθηκε από τον Dave Thomas, το Νοέμβριο του 1969 στο Κολόμπους της πολιτείας του Οχάιο των ΗΠΑ . Η εταιρεία, που προβάλλει στο λογότυπό της το μήνυμα «Old Fashioned Hamburgers», είναι μια από τις μεγαλύτερες του χώρου, διαθέτοντας περισσότερα από 6.600 σημεία παρουσίας σε όλη την υφήλιο.

Τα περισσότερα καταστήματά της βρίσκονται στις ΗΠΑ, ενώ δραστηριοποιείται ακόμη στον Καναδά, τη Λατινική Αμερική, καθώς και σε πολλές ασιατικές χώρες. Η εταιρεία που «φημίζεται» για τα τετράγωνα μπιφτέκια των χάμπουργκερ που προσφέρει, οφείλει το όνομά της σε μία από τις κόρες του ιδρυτή της .
Δραγώνοι

thumb|right|250px|Δραγώνοι του Αυστροουγγρικού βασιλικού και αυτοκρατορικού στρατού, 1830
Δραγώνοι (γερμ. "Dragoner", προφέρεται "ντραγκόνερ") ονομάζονταν τα ιπποκίνητα τμήματα του πεζικού στην Ευρώπη, τα οποία δηλαδή είχαν άλογα στην διάθεσή τους, όχι όμως για την μάχη, αλλά για την μεταφορά. Ξεκινώντας την εμφάνισή τους από τον 16ο αιώνα γνώρισαν μεγάλη διάδοση μέχρι και τον 19ο αιώνα σε πολλούς στρατούς στην Ευρώπη. Με την πάροδο του χρόνου συμπτύχθηκαν σχεδόν παντού με τα στρατεύματα του ιππικού.
Σηλυβρία

Η Σηλυβρία ή Σηλυμβρία () είναι πόλη Ανατολικής Θράκης στη ακτή της Προποντίδας. Βρίσκεται κοντά στην Κωνσταντινούπολη, της οποίας και ήταν προπύργιο κατά τα βυζαντινά χρόνια. Ωστόσο, η κατάληξη "-βρία", η οποία έχει αρχαία θρακική ρίζα, υποδηλώνει ότι η περιοχή κατοικούνταν από την αρχαιότητα. Η σημερινή πόλη μαζί με τα περίχωρά της έχει πληθυσμό περίπου 155.000 κατοίκων (2003).
Du gamla, Du fria

Το Du gamla, du fria ("Εσύ αρχαίε, εσύ ελεύθερε"; αναφέρεται στον Βορρά) είναι ο de facto εθνικός ύμνος της Σουηδίας. Παρ' ότι το σουηδικό Σύνταγμα δεν έχει καμία αναφορά σχετικά με κάποιον εθνικό ύμνο, το άσμα είναι διεθνώς διαδεδομένο και χρησιμοποιείται, για παράδειγμα, σε αθλητικά γεγονότα. Άρχισε να χρησιμοποιείται ως εθνικός ύμνος τη δεκαετία του 1890. Παρά την ευρέως διαδεδομένη αντίληψη ότι υιοθετήθηκε ως εθνικός ύμνος το 1866, καμία τέτοια αναγνώριση δεν έχει επισήμως καταγραφεί. Το 2000 μία επιτροπή του Σουηδικού Κοινοβουλίου απέρριψε, ως «μη-αναγκαία», μια πρόταση να δοθεί επίσημη αναγνώριση στον ύμνο. Παρ' όλα αυτά, υπήρξαν επανειλημμένες προτάσεις με το ίδιο αίτημα.

Οι στίχοι γράφτηκαν από τον Ρίτσαρντ Ντίμπεκ το 1844, χρησιμοποιώντας μια μελωδία από το Βάστμανλαντ, που διασκευάστηκε από τον Έντβιν Καλστένιους. Πολλές φορές νομίζεται λανθασμένα ότι ξεκινάει με το στίχο «Du gamla, Du friska» (εσύ αρχαίε, εσύ ρωμαλέε) ενώ οι αυθεντικοί στίχοι είναι «Du gamla, Du fria» (εσύ αρχαίε, εσύ ελεύθερε). Το πατριωτικό συναίσθημα απουσιάζει από τις δύο πρώτες στροφές του κειμένου (κάτι που είναι αισθητό), καθώς γράφτηκε την περίοδο που το κίνημα του Πανσκανδιναβισμού ήταν πολύ δημοφιλές (έτσι ο όρος «Norden» αναφέρεται στις Βόρειες Χώρες). Όταν ο ύμνος είχε πλέον διαδοθεί, η Λουίζ Αλέν έγραψε τις στροφές 3 και 4 το 1910. Δεν έχουν εκδοθεί αρκετές φορές και έτσι παρέμειναν άγνωστες σε μεγάλο μέρος του κοινού.

Ο πραγματικός τίτλος του τραγουδιού είναι «Sång till Norden» ("Τραγούδι για το Βορρά"). Οι αρχικές λέξεις Du gamla, Du fria είναι ο ανεπίσημος τίτλος. Ένα σύνηθες λάθος που γίνεται στην δεύτερη στροφή είναι όταν η περίοδος «Jag vet att Du är och Du blir vad du var» («ξέρω ότι είσαι και θα είσαι αυτό που ήσουν») τραγουδιέται «Jag vet att Du är och förblir vad du var» («ξέρω ότι είσαι και θα παραμείνεις αυτό που ήσουν»).
Ford Motor Company

Η Ford Motor Company, γνωστή ευρύτερα ως Ford, είναι αμερικανική πολυεθνική αυτοκινητοβιομηχανία. Ιδρύθηκε στις 16 Ιουνίου 1903 από τον Χένρυ Φορντ στο Ντιτρόιτ. Η εταιρεία και ο ιδρυτής της, έφεραν την επαναστατική καινοτομία στον τρόπο παραγωγής αυτοκινήτων με το μοντέλο Ford Model T του 1908 – 1927, το οποίο καθιέρωσε για πρώτη φορά στην ιστορία της παγκόσμιας αυτοκίνησης την έννοια "μαζική παραγωγή".
Αγνή Ντούτση

Η Αγνή Ντούτση (γενν. 1956) είναι Ελληνίδα σκηνογράφος-ενδυματολόγος.
Μητροπολιτικό προάστιο

Μητροπολιτικό προάστιο (αγγλικά: "edge city") είναι ένας όρος που απευθύνεται στην πρόσφατη συγκέντρωση επιχειρήσεων, εμπορικών κέντρων και κέντρων διασκέδασης σε μια περιοχή πέρα από το παραδοσιακό αστικό κέντρο και η οποία μέχρι πρότινος κάλυπτε κυρίως οικιστικές ανάγκες ή ήταν ημιαγροτική περιοχή. Ο όρος "edge city" πρωτοχρησιμοποιήθηκε στο μυθιστόρημα του Tom Wolfe το 1968 "The Eclectric Kool-Aid Acid Test" και αργότερα στο διάσημο βιβλίο του 1991 "Edge City: Life on the New Frontier" από τον Joel Garreau, ο οποίος εδραίωσε την παρούσα έννοια ενόσω εργαζόταν ως δημοσιογράφος για την Ουάσινγκτον Ποστ. Ο Garreau υποστηρίζει ότι το μητροπολιτικό προάστιο έχει γίνει η συνήθης μορφή αστικής ανάπτυξης παγκοσμίως, αντιπροσωπεύοντας την αστική μορφή ανάπτυξης του 20ου αιώνα, σε αντίθεση με εκείνη του αστικού κέντρου του 19ου αιώνα. Άλλοι όροι που αναφέρονται σε αυτές τις περιοχές είναι "suburban activity megacenters" (υπερτοπικά κέντρα προαστιακών δραστηριοτήτων) και "suburban business districts" (προάστιες επιχειρηματικές περιοχές).
Δείκτης Αντίληψης για τη Διαφθορά

Ο Δείκτης Αντίληψης για τη Διαφθορά (Corruption Perceptions Index, CPI) εκδίδεται κάθε χρόνο από το 1995 από την οργάνωση Διεθνής Διαφάνεια (Transparency International). Ο εν λόγω δείκτης κατατάσσει τα κράτη του κόσμου σύμφωνα «με το βαθμό στον οποίο θεωρείται ότι υπάρχει διαφθορά μεταξύ των κρατικών αξιωματούχων και των πολιτικών». Ο οργανισμός ορίζει την πολιτική διαφθορά ως «την κατάχρηση ενός δημοσίου αξιώματος για ίδιον όφελος». Ο κατάλογος του 2019, που δημοσιεύθηκε τον Ιανουάριο του 2020, κατατάσσει 180 χώρες σε μια κλίμακα από το 100 (εξαιρετικά αδιάφθορη) έως το 0 (εξαιρετικά διεφθαρμένη).

Η Δανία, η Νέα Ζηλανδία και η Φινλανδία θεωρούνται τα λιγότερο διεφθαρμένα έθνη στον κόσμο και κατατάσσονται σταθερά υψηλά στον δείκτη, ενώ η πιο διεφθαρμένη χώρα στον κόσμο θεωρείται η Σομαλία, με αποτέλεσμα 9-10 στα 100 από το 2017.
Γιάννης Κεφαλογιάννης

Ο Γιάννης Κεφαλογιάννης (Ανώγεια Ρεθύμνου, 6 Δεκεμβρίου 1933 - Ανώγεια Ρεθύμνου, 20 Ιανουαρίου 2012) του Κωνσταντίνου ήταν Έλληνας ιατρός, διδάκτωρ του Πανεπιστημίου Αθηνών και πολιτικός.
Φαγιούμ

Φαγιούμ (αραβ. "الفيوم", Fayum, Al Fayyum, Κοπτικά: ⲫⲓⲟⲙ, Αρχαία Ελληνικά: Κροκοδειλόπολις) είναι η ονομασία πόλης της Αιγύπτου, καθώς και της όασης που βρίσκεται κοντά της. Απέχει 85 χιλιόμετρα νοτιοδυτικά της πρωτεύουσας της Αιγύπτου, Κάιρο και αποτελεί τμήμα της αρχαίας Κροκοδειλόπολης. Ήταν ένα από τα κορυφαία θρησκευτικά κέντρα της αρχαίας Αιγύπτου, όπου λατρευόταν ο θεός Σομπέκ. Σήμερα η πόλη υπολογίζεται ότι έχει περίπου 350.000 κατοίκους.
Η ονομασία της πόλης προέρχεται από το αιγυπτιακό "pA y-m", που σημαίνει "λίμνη" ή "θάλασσα".

Η πόλη του Φαγιούμ έχει μια κεντρική μεγάλη εβδομαδιαία λαϊκή αγορά, πολλά παζάρια, τεμένη και λουτρά. Την πόλη διασχίζει το κανάλι "Μπαχρ Γιούσεφ", ενώ πάνω από το ποτάμι είναι χτισμένες δυο γέφυρες. Στα βόρεια της πόλης υπάρχουν ερείπια από την ελληνορωμαϊκή νεκρόπολη της Αρσινόης, γνωστή από τον Ηρόδοτο ως "Κροκοδείλων πόλις."
Αλεξάντερ Φλέμινγκ

Ο Σερ Αλεξάντερ Φλέμινγκ ("Alexander Fleming", 6 Αυγούστου 1881 – 11 Μαρτίου 1955) ήταν Σκωτσέζος βιολόγος και φαρμακολόγος, που ασχολήθηκε ερευνητικά με τη βακτηριολογία, την ανοσολογία και τη χημειοθεραπεία. Είναι πολύ γνωστός για την ανακάλυψη του πρώτου αντιβιοτικού, της πενικιλίνης, το 1928, για την οποία και πήρε το Βραβείο Νόμπελ Φυσιολογίας και Ιατρικής το 1945, μαζί με τον Αυστραλό Dr Χάουαρντ Φλόρεϋ και τον Σερ Έρνεστ Τσέιν. Μια άλλη σημαντική ανακάλυψή του είναι αυτή του ενζύμου λυσοζύμης, το 1922.
Γεώργιος Χρηστάκης - Ζωγράφος

Ο Γεώργιος Χρηστάκης - Ζωγράφος ή Γεώργιος Ζωγράφος (Παρίσι, 8 Μαρτίου 1863 - Αθήνα, 24 Ιουνίου 1920) ήταν Έλληνας πολιτικός, που ανέλαβε Πρόεδρος της Προσωρινής Κυβέρνησης της Αυτόνομης Δημοκρατίας της Βορείου Ηπείρου (1914) καθώς και δύο φορές Υπουργός Εξωτερικών της Ελλάδας.
Ελμπρούς

Το Ελμπρούς είναι το υψηλότερο όρος του Καυκάσου και το ψηλότερο σημείο της Ευρώπης. Το όρος χωρίζει βαθύ διάσελο σε δυτική (5621 μ.) και ανατολική κορυφή (5325 μ.). Στην ανατολική πλευρά πρώτος ανέβηκε ο Κ. Χασίροβ το 1829 και στη δυτική μια αγγλική ομάδα ορειβατών με αρχηγό τον Φ. Γκρόουβ το 1874.

Το Ελμπρούς έχει δύο κορυφές και οι δύο "κοιμώμενα" ηφαίστεια. Η δυτική κορυφή του βρίσκεται στα , ενώ η ανατολική κορυφή είναι λίγο χαμηλότερη . Στη χαμηλότερη από τις δύο κορυφές έγινε πρώτη ανάβαση στις 10 Ιουλίου 1829 (Ιουλιανό ημερολόγιο) από τον Κίλαρ Χασίροφ (Khillar Khachirov), έναν Καρατσάι οδηγό επιστημονικής αποστολής του αυτοκρατορικού ρωσικού στρατού υπό τον στρατηγό Εμανουέλ και η υψηλότερη (κατά 20 m—70 ft) το 1874 από αγγλική αποστολή υπό τον Φ. Κρόφορντ Γκρόουβ στην οποία έλαβαν μέρος οι Φρέντερικ Γκάρνερ, Χόρας Γουόκερ και ο Ελβετός οδηγός Πίτερ Κνούμπελ από το Σεντ Νικλάους στο καντόνι Βαλέ.

Υπάρχουν διφορούμενες απόψεις για το πώς κατανέμεται το Ελμπρούς ανάμεσα σε Ευρώπη και Ασία. Οι πλέον σύγχρονες απόψεις καθορίζουν ηπειρωτικό σύνορο τη λεκάνη απορροής του Καυκάσου, κάτι που τοποθετεί το Ελμπρούς ως την υψηλότερη κορυφή της Ευρώπης.
Φρανκ-Βάλτερ Σταϊνμάιερ

Ο Φρανκ-Βάλτερ Σταϊνμάιερ ("Frank-Walter Steinmeier", 5 Ιανουαρίου 1956) είναι Γερμανός πολιτικός (SPD) και πρόεδρος της Γερμανίας. Έχει διατελέσει ομοσπονδιακός Υπουργός Εξωτερικών και αντικαγκελάριος της χώρας.
Τζωρτζ Χόρτον

Ο Τζωρτζ Χόρτον ("George Horton", 11 Οκτωβρίου 1859 - 1942) ή στην εξελληνισμένη μορφή του Γεώργιος Χόρτον ήταν Αμερικανός διπλωμάτης, ποιητής και φιλέλληνας.

Ο Χόρτον ήταν μέλος του διπλωματικού σώματος των ΗΠΑ, και υπηρέτησε σε διάφορες θέσεις ως πρόξενος, πρωταρχικά στην Ελλάδα, στα τέλη του 19ου αιώνα και στις αρχές του 20ού. Υπηρέτησε επίσης σε δύο διαφορετικές περιόδους και στη Σμύρνη, από 1911 μέχρι 1917 όταν οι ΗΠΑ άνοιξαν διπλωματικές σχέσεις με την Οθωμανική Αυτοκρατορία κατά τον Α' Παγκόσμιο Πόλεμο και στη περίοδο 1919-1922 στη διάρκεια της ελληνικής «κατοχής» της Σμύρνης στη διάρκεια της Μικρασιατικής Εκστρατείας. 

Ο Τζωρτζ Χόρτον γεννήθηκε στις 11 Οκτωβρίου του 1859 στο Φαίρβιλ (Fairville) ή Φαίρβιου (Fairview) της Νέας Υόρκης. Το 1909 παντρεύτηκε την Ελληνοαμερικανίδα Αικατερίνη Σακοπούλου (Catherine Sacopoulo). 

Σήμερα ο Χόρτον είναι περισσότερο γνωστός για το βιβλίο του που αναφέρεται στα γεγονότα που οδήγησαν στην πυρκαγιά και καταστροφή της Σμύρνης, και σ΄ εκείνα που συνέβησαν κατά τη διάρκειά της, το 1922, στα οποία και υπήρξε αυτόπτης μάρτυς. Το βιβλίο εκδόθηκε το 1926 και ο τίτλος του «Η Μάστιγα της Ασίας» (The Blight of Asia) αναφέρεται σ' αυτό που ο Χόρτον θεωρούσε αποτρόπαιη συμπεριφορά των Τούρκων, και κατ' επέκταση, ολόκληρου του Ισλάμ.
Dassault Rafale

Το Dassault Rafale (Ντασσό Ραφάλ) είναι γαλλικό μαχητικό αεροσκάφος 4ης γενιάς. Σχεδιάστηκε και κατασκευάζεται από την Dassault Aviation. Το αεροσκάφος είναι επιχειρησιακό με τη Γαλλική Πολεμική Αεροπορία και το Γαλλικό Πολεμικό Ναυτικό, σε ρόλους αεροπορικής υπεροχής και κρούσεως.
Χένρυ Μόργκενταου

Ο Χένρυ Μόργκενταου (αγγλικά: Henry Morgenthau, 1856–1946) ήταν Αμερικανός δικηγόρος, διπλωμάτης και επιχειρηματίας, Γερμανοεβραίος στην καταγωγή, που συνδέθηκε στενά με το Προσφυγικό ζήτημα.

Γεννήθηκε το 1856 στο Μάνχαϊμ της Γερμανίας (ως "Heinrich Morgenthau") και το 1865 μετανάστευσε στις ΗΠΑ. Το 1877 αποφοίτησε από τη Νομική σχολή του Πανεπιστημίου Κολούμπια όπου και άρχισε να δικηγορεί. Το 1913 ο Πρόεδρος των ΗΠΑ Γούντροου Ουίλσον τον διόρισε πρέσβη στη Κωνσταντινούπολη όπου και υπηρέτησε μέχρι το 1916. Στη διάρκεια του Α΄ Παγκοσμίου Πολέμου ο Μόργκενταου χειρίστηκε πολλά διπλωματικά ζητήματα των Συμμάχων της Αντάντ με την Οθωμανική Αυτοκρατορία, παρακολουθώντας όμως στενά το κίνημα και την άνοδο των Νεοτούρκων, καθώς και τις συνεχείς και διογκούμενες διώξεις των Αρμενίων και των Ελλήνων της Μικράς Ασίας.
Το 1920 τοποθετήθηκε πρέσβης στο Μεξικό και τρία χρόνια αργότερα, το 1923 μετά τη Μικρασιατική Καταστροφή, η Κοινωνία των Εθνών τον διόρισε Πρόεδρο στην Επιτροπή Αποκατάστασης Προσφύγων στην Αθήνα. Αργότερα ανακηρύχθηκε επίτιμος διδάκτωρ του Πανεπιστημίου Αθηνών.

Γενικά ο Μόργκενταου κατεχόμενος από φιλελεύθερες πεποιθήσεις υπήρξε ακριβοδίκαιος στις κρίσεις του και συμπεριέλαβε στοιχεία στα απομνημονεύματά του σχετικά με τις διώξεις, τον εξανδραποδισμό και τον αφανισμό του Ελληνισμού της Ανατολής. Ειδικότερα σε αυτά περιγράφει τα Τάγματα Εργασίας που στελεχώνονταν υποχρεωτικά από Έλληνες και τελικά οδηγούσαν στην εξόντωσή τους.

Από το συγγραφικό του έργο ξεχωρίζουν "Τα μυστικά του Βοσπόρου" ("Secrets of the Bosphorus", 1918) και "Η αποστολή μου στην Ελλάδα" ("I was sent to Athens", 1929). Η Βιβλιοθήκη του Κογκρέσου των ΗΠΑ κατέχει περίπου 30.000 έγγραφα από το προσωπικό αρχείο του Μόργκενταου.

Στην Ελλάδα έχει τιμηθεί με πολλές οδούς που φέρουν το όνομά του όπως στη Θεσσαλονίκη, τη Δράμα, τον Υμηττό και τον Βύρωνα, ενώ παλιότερα υπήρχε αντίστοιχη οδός και στη Νίκαια και τη Νέα Ιωνία.
Σερζ Βοχόρ

Ο Σερζ Βοχόρ (Rialuth Serge Vohor, 1955-) είναι γαλλόφωνος πολιτικός από το Βανουάτου, με καταγωγή από το νησί Εσπίριτου Σάντο. Μέλος της Ένωσης Μετριοπαθών Κομμάτων, διετέλεσε Υπουργός Εξωτερικών της χώρας του και πρωθυπουργός, με τελευταία βραχύβια θητεία από τις 24 Απριλίου 2011 ως τις 13 Μαΐου 2011.
Βασίλης Ραφαηλίδης

Ο Βασίλης Ραφαηλίδης (14 Ιανουαρίου 1934 - 8 Σεπτεμβρίου 2000) ήταν Έλληνας δημοσιογράφος, συγγραφέας, δοκιμιογράφος και κριτικός κινηματογράφου.
Ρούντολφ Ιλόφσκι

Ο Ρούντολφ Ιλόφσκι (Rudolf Illovszky) ήταν Ούγγρος ποδοσφαιριστής και προπονητής, ο οποίος κατέκτησε εθνικούς τίτλους όντας προπονητής της εθνικής της χώρας του. Διακρίθηκε με τη Βάσας, τόσο ως παίκτης όσο και ως προπονητής. Επίσης, υπήρξε τεχνικός και σε ελληνικές ομάδες, όπως ο Πιερικός. Το γήπεδο της Βάσας φέρει το όνομά του και η ονομασία δόθηκε όταν ο Ιλόφσκι ζούσε.
Ιωάννης Πάγκας

Ο Ιωάννης Πάγκας (ή Μπάγκας) (Κορυτσά, 1814 - Αθήνα, 1895) υπήρξε Έλληνας εθνικός ευεργέτης.
Όρνυτος

Στην ελληνική μυθολογία με το όνομα Όρνυτος είναι γνωστοί δύο μυθικοί βασιλείς.

#Ήρωας από την Αρκαδία, ηγεμόνας της Τευθίδας. Παρουσιάσθηκε για να πάρει μέρος στην εκστρατεία κατά της Τροίας επικεφαλής αρκαδικών πλοίων, αλλά όταν στην Αυλίδα για μήνες τα ελληνικά πλοία δεν μπορούσαν να αποπλεύσουν εξαιτίας της άπνοιας, ο Όρνυτος θέλησε να γυρίσει στην ιδιαίτερη πατρίδα του. Τότε εμφανίσθηκε μπροστά του η θεά Αθηνά με τη μορφή του Μέλανος και του ζήτησε να μείνει. Αλλά ο ήρωας καταλήφθηκε από θυμό, κτύπησε τη θεά στον θώρακα και επέστρεψε στην Αρκαδία. Εκεί η Αθηνά του παρουσίασε στον ύπνο του τον χτυπημένο θώρακα και όταν ο Όρνυτος ξύπνησε ήταν άρρωστος, ενώ η ίδια νόσος άρχισε να μαστίζει και τη χώρα του. Στο τέλος, σύμφωνα με χρησμό του Μαντείου της Δωδώνης, απαλλάχθηκαν από την αρρώστια όταν έστησαν άγαλμα της θεάς με πληγή στον θώρακα και κόκκινο επίδεσμο.
#Βασιλιάς της Φωκίδας, πατέρας του Ναύβολου.
#Γιος του Σίσυφου και της Πλειάδας Μερόπης, αδελφός του Γλαύκου, του Άλμου και του Θέρσανδρου και πατέρας του Φώκου και του Θόα.
Κίνρικ του Ουέσσεξ

O Κίνρικ του Ουέσσεξ ("Cynric", ... - 560) βασιλιάς του Ουέσσεξ (534-560) ήταν γιος και διάδοχος του Κέρντικ αλλά σύμφωνα με μερικούς ιστορικούς ήταν εγγονός του Κίνρικ μέσω του γιου του Κρεόντα του Ουέσσεξ. 
Ο Κίνρικ ήταν ο δεύτερος βασιλιάς του Ουέσσεξ από τον Οίκο του Ουέσσεξ ή Οίκο του Κέρντικ, η μοναδική πηγή που έχουμε για τη ζωή του είναι το Αγγλοσαξωνικό χρονικό. Την περίοδο της βασιλείας του οι Σάξονες επεκτάθηκαν στο Γουιλσάιρ, παρά την ισχυρή αντίσταση που συνάντησαν κυρίευσαν το αρχαίο Σαρούμ κοντά στο Σόλσμπερι (552). Ο Κίνρικ και ο γιος του Κιούλιν του Ουέσσεξ νίκησαν τους Σάξονες στην μάχη στο κάστρο του Μπάρμπουρι (556). H πληροφορία αυτή έρχεται σε αντίθεση με την αναφορά του Αγγλοσαξωνικού Χρονικού ότι ο Κίνρικ ήταν Σάξονας ο οποίος μαζί με τον πατέρα του Κέρντικ αποβιβάστηκε στην Αγγλική ακτή (495). Ο ιστορικός Ντέιβιντ Ντούμβιλ (γεν. 1949) αναφέρει την πραγματική περίοδο της βασιλείας του την περίοδο 554 - 581.
Παιδιά του ήταν ο Κιούλιν του Ουέσσεξ και ο Κάθα.
Ταλαάτ πασάς

Ο Μεχμέτ Ταλαάτ πασάς ("Mehmet Tâlât", 1 Σεπτεμβρίου 1874 - 15 Μαρτίου 1921) ήταν Τούρκος πολιτικός, που μαζί με τους Ενβέρ και Τζεμάλ αποτελούσε την τριανδρία του τουρκικού κομιτάτου "Ένωση και Πρόοδος" των Νεότουρκων από την επικράτησή τους το 1908 μέχρι την τουρκική ήττα του 1918.
Μαξίμ Καρλότ Κορμάν

O Μαξίμ Καρλότ Κορμάν ("Maxime Carlot Korman", 26 Απριλίου 1941-) είναι γαλλόφωνος πολιτικός από το Βανουάτου, πρόεδρος της Βουλής και προσωρινός πρόεδρος το 2009. Υπήρξε πρωθυπουργός της χώρας σχεδόν επί 5 χρόνια. Ήταν μέλος της Ένωσης των Μετριοπαθών Κομμάτων.
Φρίτσλαρ

thumb|Ο καθεδρικός ναός του Αγίου Πέτρου


To Φρίτσλαρ (γερμ. "Fritzlar") είναι πόλη στη διοικητική περιφέρεια Κάσσελ, στο βόρειο τμήμα του κρατιδίου της Έσσης της Γερμανίας. Είναι το οικονομικό κέντρο της Επαρχίας Σβαλμ-Έντερ (Schwalm-Eder-Kreis) και έχει 14.599 κάτοικους (31 Δεκεμβρίου 2007). Οι κάτοικοι είναι μέχρι σήμερα ως επί το πλείστον καθολικοί, σε αντίθεση με την περιοχή γύρω από την πόλη.
Stand and Sing of Zambia, Proud and Free

Το "Stand and Sing of Zambia, Proud and Free" ή "Lumbanyeni Zambia" είναι ο εθνικός ύμνος της Ζάμπιας. Η μελωδία προέρχεται από τον ύμνο "Nkosi Sikelel' iAfrika" (Ο Θεός να ευλογεί την Αφρική), του οποίου συνθέτης είναι ο Νοτιαφρικανός, Ένοκ Σόντονγκα (1897). Οι στίχοι γράφτηκαν κατά την περίοδο της ανεξαρτησίας της Ζάμπιας ή λίγο πριν αυτήν. Το "Nkosi Sikelel' iAfrika" επίσης αποτελεί την πρώτη στροφή του εθνικού ύμνου της Νότιας Αφρικής.
Τεμπουρόρο Τίτο

Ο Τεμπουρόρο Τίτο (Teburoro Tito, σύγχρονη γραφή: Tiito, προφορά: Seetoh, Σίτο) ήταν Πρόεδρος του Κιριμπάτι και υπουργός Εξωτερικών της χώρας από το 1994 ως τις 28 Μαρτίου του 2003.
Μπαϊρακλί

Το Μπαϊρακλί αποτελεί προάστιο της Σμύρνης και βρίσκεται σε απόσταση 4 χλμ ΒΑ. αυτής επί της σιδηροδρομικής γραμμής Σμύρνης - Μαινεμένης και πριν από τους σταθμόυς Αγίας Τριάδας και Κορδελιού.

Στον συνεχόμενο ανατολικό του Μπαϊρακλί χώρο, αμέσως μετά το Β' Παγκόσμιο Πόλεμο έγιναν αρχαιολογικές ανασκαφές από τον διευθυντή της Βρετανικής Αρχαιολογικής Σχολής Αθηνών, Τζων Κουκ, και τον καθηγητή αρχαιολογίας του Πανεπιστημίου της Αγκύρας, Ακουργκάλ, που έληξαν το 1951 και από τις οποίες και απεκαλύφθη ο αρχαιότερος οικισμός της Σμύρνης που χρονολογείται από το 3000 π.Χ. μέχρι τον 4ο αιώνα π.Χ. όπου και κτίσθηκε η Σμύρνη επί εποχής Μ. Αλεξάνδρου στη θέση που βρίσκεται αυτή σήμερα.
Belau rekid

To Belau rekid (Το δικό μας Παλάου) είναι ο εθνικός ύμνος του Παλάου. Καθιερώθηκε επίσημα το 1980. Η μουσική γράφτηκε από τον Ιμεσέι Ο. Εζέκιελ και σε αυτήν προσαρμόστηκε συνδυασμός από λέξεις, προερχόμενες από διάφορους στιχουργούς.
Φρεντ Ούρκουχαρτ

Ο Φρεντ Ούρκουχαρτ ("Frederick Albert Urquhart", 13 Δεκεμβρίου 1911 - 3 Νοεμβρίου 2003) ήταν Καναδός ζωολόγος, γεννημένος στο Τορόντο.

Έκανε συλλογή από πεταλούδες από παδί και αυτό το ενδιαφέρον του τον οδήγησε να ολοκληρώσει το διδακτορικό του στην εντομολογία το 1940. Έγινε ένας διεθνώς αναγνωρισμένος ειδικός για το σχέδιο μετανάστευσης της πεταλούδας "Μονάρχης" ("Danaus plexippus"). Διορίστηκε έφορος εντόμων στο Βασιλικό μουσείο του Οντάριο, στο τμήμα της Ζωολογίας στο πανεπιστήμιο του Οντάριο, έγινε διευθυντής της Ζωολογίας και Παλαιοντολογίας στο Βασιλικό μουσείο του Οντάριο, και το 1961 διορίστηκε ως καθηγητής Ζωολογίας, μια θέση που κράτησε μέχρι την απόσυρσή του το 1979.
PricewaterhouseCoopers

Η PricewaterhouseCoopers (PwC) αποτελεί μία από τις μεγαλύτερες εταιρείες παροχής υπηρεσιών λογιστικής, τήρησης βιβλίων και ελέγχου και παροχής φορολογικών συμβουλών. Συγκροτήθηκε το 1998, έπειτα από τη συγχώνευση της Price Waterhouse και Coopers & Lybrand οι οποίες είχαν την έδρα τους στο Λονδίνο.

H PricewaterhouseCoopers κέρδισε συνολικά έσοδα διεθνώς ύψους $25 δισεκατομμύρια για τη χρήση 2007 και προσέλαβε περισσοτέρους από 146.000 υπαλλήλους σε 150 χώρες. Στις Ηνωμένες Πολιτείες Αμερικής, όπου αποτελεί την τρίτη μεγαλύτερη ιδιωτική επιχείρηση, αναγνωρίζεται ως PricewaterhouseCoopers LLP.

Η εταιρεία αποτελεί μία εκ των μεγάλων τεσσάρων ελεγκτικών, μαζί με την KPMG, Ernst & Young και Deloitte Touche Tohmatsu. Οι εγκαταστάσεις της στην Ελλάδα εδρεύουν στα Σίδερα Χαλανδρίου, στον Πειραιά και τη Θεσσαλονίκη.
Ουρανίδες

Στην ελληνική μυθολογία με τη συλλογική ονομασία Ουρανίδες (Ουρανίδαι) ή και Ουρανίωνες είναι γνωστά τα δώδεκα τέκνα του Ουρανού και της Γης: ο Ωκεανός, ο Κρείος ή Κριός, ο Υπερίων, ο Ιαπετός, ο Κοίος, ο Κρόνος, η Θεία, η Ρέα, η Θέμις, η Μνημοσύνη, η Φοίβη και η Τηθύς.
Μάχη του Κουλίκοβο

Η Μάχη του Κουλίκοβο (Ρωσικά: Куликовская битва, битва на Куликовском поле) πραγματοποιήθηκε ανάμεσα στους Τάταρο-Μογγόλους (τη Χρυσή Ορδή) και στους Ρώσους. Η μάχη πραγματοποιήθηκε στις 8 Σεπτεμβρίου 1380 στην πεδιάδα του Κουλίκοβο, κοντά στον ποταμό Ντον και είχε ως αποτέλεσμα την νίκη των Ρώσων. Στον τόπο της μάχης έχει ανεγερθεί εκκλησία-μνημείο, χτισμένη από τον Αλεξέι Σχούτζεβ.
Μέριλιν Μονρόε

H Μέριλιν Μονρόε ("Marilyn Monroe", , 1 Ιουνίου 1926 - 5 Αυγούστου 1962, γεννημένη ως Νόρμα Τζιν Μόρτενσον ("Norma Jeane Mortenson"), ήταν Αμερικανίδα ηθοποιός, σύμβολο του σεξ τη δεκαετία του 1950.
Μαρσέλ Προυστ

Ο Βαλαντέν Λουί Ζωρζ Εζέν Μαρσέλ Προυστ ("Valentin Louis Georges Eugène Marcel Proust", Παρίσι 10 Ιουλίου 1871 – 18 Νοεμβρίου 1922) ήταν Γάλλος συγγραφέας, δοκιμιογράφος και κριτικός. Είναι περισσότερο γνωστός για το μυθιστόρημά του "Αναζητώντας τον χαμένο χρόνο" (αρχικός τίτλος : "Ανάμνηση των περασμένων γεγονότων"), το οποίο κυκλοφόρησε σε επτά μέρη από το 1913 έως το 1927. Οι κριτικοί και οι συγγραφείς θεωρούν ότι ο Προυστ είναι ένας από τους συγγραφείς του 20ου αιώνα με την μεγαλύτερη επιρροή.
Ασούντα Μελόνι

H Ασούντα Μελόνι (Assunta Meloni) είναι πολιτικός από τον Άγιο Μαρίνο. 

Γεννήθηκε στις 21 Απριλίου του 1951. Εξελέγη Κυβερνούσα Διοικητής για το εξάμηνο από 1η Οκτωβρίου 2008 ως τον Απρίλιο του 2009, μαζί με τον Ερνέστο Μπενεντετίνι. Είναι μέλος της Λαϊκής Συμμαχίας.
Τζον Μπανί

Ο πάτερ Τζον Μπανί (John Bennett Bani, 1941-) είναι Αγγλικανός ιερέας. Ήταν αρχηγός Κράτους του Βανουάτου (ο πέμπτος πρόεδρος) από το 1999 ως το 2004.
Φραγκίσκος της Ασίζης

Ο άγιος Φραγκίσκος της Ασίζης, έργο του [[Ελ Γκρέκο]]
Ο Φραγκίσκος της Ασίζης (1182 – 3 Οκτωβρίου 1226) είναι άγιος της Καθολικής εκκλησίας, ιδρυτής του Τάγματος των Φραγκισκανών.

Γεννήθηκε στην Ασίζη της Ιταλίας, από πλούσια οικογένεια. Πήρε μέρος σε εμφύλιους πολέμους. Κατά τη διάρκεια μιας αρρώστιας του είδε δύο όνειρα τόσο συγκλονιστικά, που τον οδήγησαν στην αμετάκλητη απόφαση να αφιερωθεί ολοκληρωτικά στο έργο της φιλανθρωπίας. Στόχος της φροντίδας του ήταν οι φτωχοί και σε αυτούς έδειχνε έμπρακτα την αγάπη του. Κάποτε μάλιστα ενώθηκε μαζί τους σε μια εξέγερση κατά των ευγενών και αυτό του στοίχισε ένα χρόνο φυλάκιση. Διωγμένος και αποκληρωμένος από τον πατέρα του, έγινε ερμηνευτής των αισθημάτων που ήταν διαδεδομένα στην εποχή του: κήρυξε την ισότητα, την ειρήνη, την περιφρόνηση του πλούτου και την υπεροχή της φτώχειας, την αγάπη προς όλα τα δημιουργήματα του Θεού, έμψυχα και άψυχα, τη στοργή στους λεπρούς. Ο ίδιος κυκλοφορούσε ντυμένος με ένα χιτώνα, δεμένο στη μέση με ένα σκοινί (αυτό το είδος ενδυμασίας έχουν και σήμερα οι μοναχοί του τάγματός του).
Για τρία χρόνια αποσύρθηκε στην ησυχία της ασκητικής ζωής, ώσπου το 1209 ίδρυσε χωριστό μοναχικό τάγμα. Οι οπαδοί του ολοένα πλήθαιναν και αποτέλεσαν το τάγμα των Φραγκισκανών, που είχε την έγκριση και του Πάπα Ιννοκέντιου Γ΄. Ο Φραγκίσκος της Ασίζης επισκέφθηκε τη Γαλλία, την Ισπανία, την Παλαιστίνη, την Αίγυπτο. Επιστρέφοντας στην Ιταλία έθεσε κανονισμούς για την καλύτερη λειτουργία του τάγματος, του οποίου η οργάνωση έγινε αρτιότερη. Το 1224, ύστερα από σαράντα ημέρες προσευχής και νηστείας, είδε να αποτυπώνονται πάνω στο σώμα του τα στίγματα των πληγών του Ιησού.

Όταν πέθανε, τον έθαψαν σε ναό που μόλις είχε χτιστεί. Ανακηρύχτηκε άγιος το 1228 από τον Πάπα Γρηγόριο Θ΄. Η μνήμη του τιμάται στις 4 Οκτωβρίου.
Ντάουντα Τζαγουάρα

Ο Σερ Ντάουντα Τζαγουάρα ("Dawda Kairaba Jawara", 1924-2019 ) ήταν πολιτικός από την Γκάμπια, που υπήρξε πρώτος πρόεδρος της χώρας, από το 1970 ως την ανατροπή του σε πραξικόπημα το 1994. Τιμήθηκε με τον τίτλο του Ιππότη το 1966. Από το 1962 ως το 1970 ήταν πρωθυπουργός.
Σπύρος Κουβέλης

Ο Σπύρος Κουβέλης είναι Έλληνας πολιτικός και περιβαλλοντολόγος.

Γεννήθηκε το 1964 στην Αθήνα και έλκει την καταγωγή του απο το Αντίρριο Αιτωλοακαρνανίας και τη Σητεία Λασιθίου Κρήτης. Σπούδασε οικονομικά στη Νομική σχολή του Πανεπιστημίου Αθηνών και στο πανεπιστήμιο του Ρέντινγκ, όπου έλαβε μεταπτυχιακό τίτλο σε αγροτική οικονομία και οικονομικά περιβάλλοντος και φυσικών πόρων. Ασχολήθηκε με περιβαλλοντικά θέματα διατελώντας διευθυντής προγράμματος του Παγκοσμίου Ταμείου για τη Φύση (WWF) (1992-1997) και πρόεδρος της μεσογειακής ομάδας, από όπου αποχώρησε εκτελώντας χρέη Γενικού Διευθυντή. Απο το 1997 ως το 2001 ήταν Ειδικός Σύμβουλος του Υφυπουργού Περιβάλλοντος Χωροταξίας και Δημοσίων Έργων, ενώ απο το 2001 ως το 2007 ηταν Συντονιστής της Μεσογειακής Πρωτοβουλίας της Διεθνούς Συνθήκης Ραμσαρ - MedWet. 

Στις εκλογές του Σεπτεμβρίου του 2007 συμπεριλήφθηκε στο ψηφοδέλτιο Επικρατείας του ΠΑΣΟΚ και εξελέγη Βουλευτής . Κατά την περίοδο 2007 - 2009 ήταν εκπρόσωπος του ΠΑΣΟΚ για το περιβάλλον και την χωροταξία και σκιώδης Υπουργός Περιβάλλοντος, ενώ ήταν και μέλος του εθνικού συμβουλίου του κόμματος. Στις εκλογές του Οκτωβρίου 2009 εξελέγη βουλευτής στην εκλογική περιφέρεια Α΄ Αθηνών και ορίστηκε Υφυπουργός Εξωτερικών στην Κυβέρνηση Γεωργίου Παπανδρέου 2009, με αρμοδιότητες την Οικονομική Διπλωματία, την Πράσινη Διπλωματία, την Αναπτυξιακη Βοήθεια και τον Πολιτισμό. Αποχώρησε στον ανασχηματισμό του 2011.
Ο Σπύρος Κουβέλης κατά την θητεία του ως υφυπουργός Εξωτερικών σε ομιλία του σε συνέδριο της [[Σοσιαλιστική Διεθνής|Σοσιαλιστικής Διεθνούς]].|αριστερά

Στις 12 Απριλίου 2012 με επιστολή του στον Πρόεδρο της Βουλής ανακοίνωσε την ανεξαρτητοποίηση του απο την Κοινοβουλευτική Ομάδα του ΠΑΣΟΚ, και με δική του απόφαση δεν συμμετείχε στις εκλογές του 2012, σηματοδοτώντας την αποχώρηση του απο την ενεργό πολιτική.

Απο το 2012 συνεργάστηκε στενά με το Πρόγραμμα για το Περιβάλλον των Ηνωμένων Εθνών - UNEP έχοντας συντονίσει ως Κεντρικός Εμπειρογνώμων την αναθεώρηση της Μεσογειακής Στρατηγικής για τη Βιώσιμη Αναπτυξη και το Σχέδιο Δρασης για τη Βιώσιμη Κατανάλωση και Παραγωγή της του Μεσογειακού Σχεδίου Δράσης της Συνθήκης της Βαρκελώνη, και από το 2016 ως το 2020 σχεδίασε και έφαρμοσε με ομάδα ειδικών σε 6 χώρες (Αίγυπτος, Αλβανία, Γαλλία, Μαρόκο, Μαυροβούνιο, Τυνησία) τη Μεθοδολογία SIMPEER για την Αξιολόγηση Εφαρμογής της Στρατηγικής για τη Βιώσιμη Ανάπτυξη απο τις χώρες της Συνθήκης. 

Το 2017 ξεκίνησε το προγραμμα συνεργασίας για τη Βιώσιμη Αναπτυξη και τη Διακυβέρνηση αναμεσα στον Ευρωπαϊκό Οργανισμό Δημοσίου Δικαίου - EPLO και το Ινστιτούτο για Βιώσιμη Ηγεσία (CISL) του Πανεπιστημίου του Καίμπριτζ, του οποίου ειναι Ανώτερος Συνεργάτης (Senior Associate) απο το 2018. Το πρόγραμμα εξελίχθηκε απο το 2019 στο Ινστιτούτο για τη Βιώσιμη Αναπτυξη του EPLO, με διευθυντή τον ίδιο.

Απο το 2004 ως το 2007 ήταν πρόεδρος του Διεθνούς Φεστιβάλ Κινηματογράφου και και Εικαστικών Τεχνών της Ρόδου Ecofilms.
Σάξονες

Οι Σάξονες (Λατινική γλώσσα: "Saxones", Γερμανική γλώσσα: "Sachsen", Αρχαία αγγλική γλώσσα: "Seaxan", Ολλανδική γλώσσα: "Saksen") ήταν ένας αρχαίος Γερμανικός λαός που ζούσε σε μία μεγάλη περιοχή νότια από την Βόρεια Θάλασσα με το όνομα Σαξονία. Στην Ρωμαϊκή αυτοκρατορία ό όρος υποδηλώνει τους θαλάσσιους επιδρομείς στις βόρειες Γερμανικές ακτές που έγιναν αργότερα γνωστοί σαν Βίκινγκ. Η καταγωγή τους φαίνεται ότι προέρχεται από λαούς στην βόρεια Γερμανία την εποχή που κυβερνούσε τους Φράγκους η Δυναστεία των Καρολιδών. Την εποχή των Μεροβίγγειων οι Σάξονες στην ηπειρωτική Ευρώπη σχετίζονται με την χερσόνησο που αργότερα ονομάστηκε Νορμανδία. Η μακρινή καταγωγή των Σαξόνων είναι αβέβαιη και έχει γίνει αντικείμενο διαφωνιών, μιά πιθανή εξήγηση είναι μία χερσόνησος στον κόλπο του Κιέλου, στην Βαλτική Θάλασσα που θεωρείται πατρίδα των Άγγλων. Ο όρος "Σάξονες" παραπέμπει στους Σάξονες της Αγγλίας γνωστοί σαν Άγγλο-Σάξονες, οι πρώτοι Σάξονες ήταν Γερμανικού λαοί όπως Άγγλοι, Φριζοί, Γιούτες που δημιούργησαν μικρά βασίλεια όπως οι Φράγκοι. Τα πρώτα ρούχα και όπλα νότια του Τάμεση είναι όμοια με αυτά που χρησιμοποιούσαν στην Ρωμαϊκή αυτοκρατορία, τα μετέπειτα ευρήματα βόρεια του Τάμεση δείχνουν ισχυρή Γερμανική επίδραση.
Αυτόνομη Δημοκρατία της Κριμαίας

Η Αυτόνομη Δημοκρατία της Κριμαίας, (Ρωσικά: Автономная Республика Крым; Ουκρανικά: Автономна Республіка Крим, Avtonomna Respublika Krym; Κριμαϊκά Ταταρικά: Qırım Muhtar Cumhuriyeti) είναι το νόμιμο πολίτευμα της Κριμαίας που αναγνωρίζεται από την Ουκρανία, την ΕΕ και τις ΗΠΑ. Περιλαμβάνει το μεγαλύτερο μέρος της Χερσονήσου της Κριμαίας, μιας χερσονήσου στο βόρειο μέρος της Μαύρης Θάλασσας. Η πόλη της Σεβαστούπολης είναι μέρος της χερσονήσου και της ομοσπονδιακής περιφέρειας, όμως δεν αποτελεί μέρος της δημοκρατίας. 

Στην διάρκεια της ιστορίας της η Κριμαία γνώρισε πολλούς λαούς με πιο σημαντικούς τους Κιμμέριους, τους Έλληνες (στα αρχαία και στα μεσαιωνικά χρόνια (Βυζαντινούς)), τους Σκύθες, τους Ρωμαίους, τους Γότθους, τους Ούνους, τους Βούλγαρους, τους Χαζάρους, τους Ρώσους, τους Μογγόλους και τους Τούρκους. Τον 13ο αιώνα βρέθηκε μερικώς στον έλεγχο των Βενετών και των Γενοβέζων, ενώ τον 15ο αιώνα τουρκικά φύλα έφτασαν στην περιοχή και δημιούργησαν το Χανάτο της Κριμαίας το οποίο διατήρησε, κατά κύριο λόγο, τον έλεγχο της χερσονήσου μέχρι τον 18ο αιώνα. Έπειτα η περιοχή αποτέλεσε μέρος της Ρωσικής Αυτοκρατορίας και μετέπειτα της της Σοβιετικής Ένωσης. Κατά την διάρκεια του Β' Παγκοσμίου Πολέμου η Ναζιστική Γερμανία απέκτησε τον έλεγχο των εδαφών για ένα σύντομο διάστημα, μέχρι να επανέλθει ξανά ο έλεγχός τους στα χέρια των Σοβιετικών. Από το 1991 με την ανεξαρτητοποίηση της Ουκρανίας η Κριμαία αποτελεί μέρος της ως αυτόνομη δημοκρατία. 

Στις 16 Μαρτίου του 2014 πραγματοποιήθηκε "δημοψήφισμα" όπου το 95,5% ψήφισε υπέρ, με τη συμμετοχή στο 82,17%, της σύνδεσης της Κριμαίας με τη Ρωσία. Το δημοψήφισμα αναγνώρισε η Ρωσία αλλά θεωρείται παράνομο από τη κυβέρνηση της Ουκρανίας, την Ε.Ε. και τις ΗΠΑ. 

Η Αυτόνομη Δημοκρατία της Κριμαίας είναι μια κοινοβουλευτική δημοκρατία της Ουκρανίας. Όμως μετά το "δημοψήφισμα" της 16ης Μαρτίου 2014 η Ρωσία δημιούργησε την "Δημοκρατία της Κριμαίας" , συνεπώς στην Κριμαία υπάρχουν δύο καθεστώτα: νόμιμο και το ρώσικο. Πρωτεύουσα και διοικητικό κέντρο της κυβέρνησης της Κριμαίας είναι η πόλη Συμφερόπολη, που τοποθετείται στο κέντρο της χερσονήσου. Η Κριμαϊκή χερσόνησος έχει έκταση 26.200 τετραγωνικά χλμ. και ο πληθυσμός της το 2007 ήταν 1.973.185. Σε αυτόν τον πληθυσμό δεν περιλαμβάνεται η έκταση και ο πληθυσμός της πόλης της Σεβαστούπολης, η οποία το 2007 είχε πληθυσμό 379.200 κατοίκους.
Άλκης Στέας

Ο Άλκης Στέας (10 Οκτωβρίου 1929 – 8 Μαρτίου 1999) ήταν δημοφιλής παρουσιαστής της τηλεόρασης και του ραδιοφώνου, καθώς και επί σειρά ετών του Πατρινού Καρναβαλιού. Υπήρξε ο πρώτος τηλεπαρουσιαστής που εμφανίστηκε στους Έλληνες τηλεθεατές, στη διάρκεια της πειραματικής εκπομπής ασπρόμαυρου τηλεοπτικού σήματος της ΔΕΗ κατά την 25η ΔΕΘ στη Θεσσαλονίκη το 1960, όπου παρουσίασε ένα τηλεφωνικό τηλεπαιχνίδι.
Γκέοργκ Μπύχνερ

Ο Γκέοργκ Μπύχνερ ("Karl Georg Büchner", Ντάρμστατ, 17 Οκτωβρίου 1813 - Ζυρίχη, 19 Φεβρουαρίου 1837) ήταν Γερμανός συγγραφέας και δραματουργός. Προς τιμήν του απονέμεται το Βραβείο Γκέοργκ Μπύχνερ. 

Συμμετείχε ενεργά σε επαναστατικά κινήματα και έγραψε διάφορα συγγράμματα διαμαρτυρίας και διεκδικήσεων, όπως «"Ο ταχυδρόμος της Έσσης"», όπου υποστήριζε τους χωρικούς. Για τη δραστηριότητά του αυτή καταδιώχτηκε από την αστυνομία και κατέφυγε στη Ζυρίχη, όπου έγινε καθηγητής φυσικών επιστημών στο πανεπιστήμιο. Πέθανε πολύ νέος, γι´αυτό και η συγγραφική του παραγωγή είναι μικρή και αποτελεί δείγμα του μεγάλου πνεύματος του συγγραφέα. Το έργο του Μπύχνερ κατατάσσεται στα πρώτα δείγματα του ρομαντισμού.
Έλβας

thumb|300px|Η περιοχή όπου ρέει ο Έλβας
Ο Έλβας (γερμ. "Elbe", τσεχ. "Labe") είναι ένας ποταμός της Τσεχίας και Γερμανίας.
Τζόσιας Μόλι

Ο Τζόσιας Μόλι (Josias Moli) είναι πολιτικός από το Βανουάτου, πρώην πρόεδρος της Βουλής και πρώην υπηρεσιακός πρόεδρος της μικρής νησιωτικής χώρας. Είναι μέλος του κόμματος Ένωση Μετριοπαθών Κομμάτων.
Κριμαία

Η Κριμαϊκή Χερσόνησος (ρωσικά: Крымский полуостров, ουκρανικά: Кримський півострів, ταταρικά κριμαίας: Qırım yarımadası), που είναι απλώς γνωστή ως "Κριμαία", είναι μια χερσόνησος στην βόρεια πλευρά της Μαύρης Θάλασσας, η οποία περικυκλώνεται σχεδόν αποκλειστικά από θάλασσα. Η χερσόνησος τοποθετείται, επίσης, πλησίον της νότιας Ουκρανίας με την οποία συνδέεται εδαφικά.

Οι πρώτοι κάτοικοι της Κριμαίας ήταν οι Κιμμέριοι. Ένας αρχαίος λαός εγκατεστημένος στη στέππα της Κριμαίας και των περιοχών γύρω από την Αζοφική θάλασσα, (στη σημερινή Ουκρανία) Στην αρχαιότητα και το μεσαίωνα, ήταν γνωστή ως Ταυρική Χερσόνησος ή Ταυρίδα (Ταυρίς), αποτέλεσε σημείο πολλών πολιτισμών, με πιο σημαντικούς από αυτούς που πέρασαν από εκεί τους Έλληνες, τους Ρωμαίους, τους Βυζαντινούς Έλληνες, τους Τούρκους (Οθωμανούς), ενώ πολλές φορές υπήρξε σημείο διεκδίκησης για τους Σκύθες, τους Γότθους, τους Βούλγαρους, τους Ούνους, τους Χαζάρους, τους Μογγόλους και άλλους νομαδικούς λαούς.

Η χερσόνησος της Κριμαίας και οι γύρω περιοχές αποτέλεσαν μέρος του Χανάτου της Κριμαίας, ενός Οθωμανικού προτεκτοράτου, από τον 15ο ως το 18ο αιώνα, όταν και αποκτήθηκαν από την Ρωσική Αυτοκρατορία το 1783. Ως μέρος της Ρωσικής Αυτοκρατορίας, η Κριμαία, απέκτησε ξανά το Ελληνικό όνομα "Ταυρίδα". Η ηγεσία της Σοβιετικής Ένωσης, στις αρχές του 20ού αιώνα αποφάσισε να δώσει ξανά το όνομα στην περιοχή Κριμαία, ενώ το 1954 αποφάσισε να το προσαρτήσει από τη Ρωσική Σοβιετική Σοσιαλιστική Δημοκρατία στην Ουκρανική. Το 1991, με την κατάρρευση της Σοβιετικής Ένωσης, η περιοχή παρέμεινε στα Ουκρανικά εδάφη, ως Αυτόνομη Δημοκρατίας της Κριμαίας, ενώ η Σεβαστούπολη, το κύριο λιμάνι της χερσονήσου, απέκτησε και αυτό ένα ειδικό καθεστώς αυτονομίας.
Ντόναλντ Καλπόκας

Ο Ντόναλντ Καλπόκας (Donald Masike'Vanua Kalpokas, 1943-2019) ήταν πολιτικός από το Βανουάτου. Διετέλεσε δύο φορές πρωθυπουργός.
Λατώ

thumb|300px|right|Άποψη του αρχαιολογικού χώρου της Λατούς
Η Λατώ (γενική της "Λατούς") ήταν μία από τις δύο αρχαίες ομώνυμες πόλεις της Κρήτης, καλούμενη επί ρωμαιοκρατίας Λατώ η Ετέρα τα ερείπια της οποίας βρίσκονται περίπου 3 χιλιόμετρα από το χωριό Κριτσά στο νομό Λασιθίου. Η πόλη ήταν κτισμένη σε σημείο το οποίο προσέφερε αμυντική κάλυψη, έχοντας θέα προς τον κόλπο Μιραμπέλου, μεταξύ δύο κορυφών που αποτέλεσαν τις δύο ακροπόλεις της. Αν και η πόλη πιθανόν να προϋπήρχε της άφιξης των Δωριέων, εντούτοις τόσο το όνομα όσο και η αμυντική μεσόγεια θέση της αποδεικνύουν την από Δωριέων ίδρυσή της. Τα δε ερείπια αυτής χρονολογούνται από την Δωρική περίοδο (5ος και 4ος αιώνας π.Χ.). Η πόλη καταστράφηκε περίπου το 200 π.Χ., όμως το επίνειό της, Λατώ η προς Καμάρα που βρίσκεται κοντά στον Άγιο Νικόλαο, χρησιμοποιούταν και κατά τη διάρκεια της Ρωμαϊκής κυριαρχίας στο νησί. Το γεγονός αυτό οδήγησε σε σύγχυση, καθώς ο Στέφανος Βυζάντιος ανέφερε ότι ο Χένιος, Κρητικός ιστορικός, θεωρούσε πως η Καμάρα και η Λατώ ήταν ένα και το αυτό. Οι σύγχρονοι μελετητές όμως διαχωρίζουν πλέον τις δύο πόλεις. 

Αναφορικά με την ονομασία της πόλης υπάρχουν προτάσεις ότι ονομάστηκε από την θεά Λητώ (η Δωρική μορφή του ονόματος της θεάς ήταν "Λατώ"), και αναφέρεται σε πινακίδες Γραμμικής Β ως "RA-TO". Στην αρχαία Λατώ επίσης κυκλοφόρησαν νομίσματα που απεικόνιζαν τη θεά Ειλείθυια η οποία φαίνεται να ήταν η σημαντικότερη θεά της πόλης. 

Ο Νέαρχος, ναύαρχος του Μεγάλου Αλεξάνδρου, γεννήθηκε στη Λατώ.

Η ναυτιλιακή εταιρία ΑΝΕΚ Lines είχε ονομάσει ένα από τα πλοία της "Λατώ" από την αρχαία αυτή πόλη.
Αμπέμπε Μπικίλα

Ο Αμπέμπε Μπικίλα (7 Αυγούστου 1932 - 25 Οκτωβρίου 1973) ήταν Αιθίοπας μαραθωνοδρόμος και δύο φορές χρυσός ολυμπιονίκης. 

Θρυλική μορφή του παγκόσμιου αθλητισμού, ο Αμπέμπε Μπικίλα ήταν ο πρώτος που κατέκτησε δύο χρυσά μετάλλια στο μαραθώνιο. Κατέκτησε το χρυσό μετάλλιο τόσο στους Ολυμπιακούς Αγώνες του 1960 στη Ρώμη, τρέχοντας μάλιστα ξυπόλυτος, όσο και σε εκείνους του 1964 στο Τόκιο, αυτή τη φορά φορώντας παπούτσια και καταρρίπτοντας το παγκόσμιο ρεκόρ με χρόνο 2 ώρες, 12 λεπτά και 11 δευτερόλεπτα (21 Οκτωβρίου 1964). Σήμερα στην πρωτεύουσα της χώρας του, την Αντίς Αμπέμπα, ένα στάδιο φέρει τιμητικά το όνομά του.
Παλαιστίνος

Στην ελληνική μυθολογία με το όνομα Παλαιστίνος είναι γνωστός ένας βασιλιάς της Θράκης, ο οποίος ήταν γιος του θεού Ποσειδώνα. Ο Παλαιστίνος, όταν πληροφορήθηκε τον θάνατο του γιου του, του Αλιάκμονα, αυτοκτόνησε στον ποταμό Κόνοζο, που από αυτό το γεγονός μετονομάσθηκε σε «Παλαιστίνο» και αργότερα (και μέχρι σήμερα) σε Στρυμόνα.
Φραγκονία

μικρογραφία|Επαρχίες στη Γερμανία, οι οποίες βρίσκονται κυρίως (μπλε) ή εν μέρει (πράσινο) στην περιοχή της Φραγκονίας
Η Φραγκονία ή "Φρανκονία" είναι ιστορική περιοχή της Γερμανίας στη Βαυαρία, που σήμερα διαιρείται στις διοικητικές περιοχές: Άνω Φραγκονία με 1.250.000 κατoίκους, Κάτω Φραγκονία με 1.100.500 κατοίκους και Μέση Φραγκονία με 1.400.000 κατοίκους. Η Φραγκονία, αρχικά περιφέρεια του βασιλείου του Λουδοβίκου του Ευσεβή, κηρύχτηκε δουκάτο το 840. Κατά τον 9ο αιώνα, στη Φραγκονία επικρατούσαν δύο αντιμαχόμενες οικογένειες, οι Μπάμπενμπερκ και οι Κονραδίνοι, των οποίων οι συγκρούσεις προκάλεσαν μεγάλες καταστροφές στη χώρα. Τελικά οι Κονραδίνοι επικράτησαν κατά το τέλος της βασιλείας του Αρνούλ. Το 1500 η Φραγκονία έγινε μέρος της Αγίας Ρωμαϊκής Αυτοκρατορίας και το 1814 περιήλθε στη Βαυαρία.
Αθλητική Ομοσπονδία των Μικρών Ευρωπαϊκών Κρατών

Η Αθλητική Ομοσπονδία των Μικρών Ευρωπαϊκών Κρατών (αγγλικά: "Athletic Association of Small States of Europe", AASSE) είναι ένας διεθνής αθλητικός οργανισμός που εκπροσωπεί τα μικρά κράτη της Ευρώπης.
Δήμος Πολυδάμαντα

Ο Δήμος Πολυδάμαντα, με τη διοικητική διαίρεση του 1997, λειτούργησε σύμφωνα με το Σχέδιο «Καποδίστριας», ως Δήμος της Περιφερειακής Ενότητας Λάρισας, από το 1999 έως το 2010, με έδρα την Βαμβακού.

Βρισκόταν στην Επαρχία Φαρσάλων και συνόρευε με τους Δήμους, Δήμος Νίκαιας, Δήμος Ενιππέα, Δήμος Ναρθακίου, Δήμος Φαρσάλων και Δήμος Φερών Μαγνησίας. Είχε έκταση 293 τ.χλμ. και πληθυσμό 6.412 κατοίκους, σύμφωνα με την Απογραφή του 2001.

Με τη διοικητική διαίρεση του 2010, με το Πρόγραμμα «Καλλικράτης», από 1 Ιανουαρίου 2011, εντάχθηκε στο νέο διευρυμένο Δήμο Φαρσάλων, της Περιφέρειας Θεσσαλίας, ως Δημοτική Ενότητα Πολυδάμαντα.
Άτι Τζορτζ Σοκομάνου

Ο Άτι Τζορτζ Σοκομάνου (Ati George Sokomanu, γενν. 1937) είναι πολιτικός από το Βανουάτου. Υπήρξε ο πρώτος πρόεδρος της χώρας όταν έγινε ανεξάρτητη τον Ιούλιο του 1980. Ανήκει στο κόμμα Vanua'aku Pati και είναι θείος του πρώην πρωθυπουργού, Μπαράκ Σοπέ.
Εμίλ Ζάτοπεκ

Ο Εμίλ Ζάτοπεκ ("Emil Zátopek", 19 Σεπτεμβρίου 1922 - 21 Νοεμβρίου 2000) επονομαζόμενος και «"ο άνθρωπος- ατμομηχανή"» για το ιδιαίτερο αγωνιστικό του στυλ (έδειχνε έτοιμος να καταρρεύσει, όμως αυτό ήταν μια ψευδαίσθηση), ήταν Τσέχος δρομέας μεγάλων αποστάσεων και ένας από τους σπουδαιότερους αθλητές του 20ου αιώνα.

Η πρώτη του εμφάνιση σε Ολυμπιακούς (στο Λονδίνο το 1948) συνοδεύτηκε από την κατάκτηση ενός ακόμη χρυσού μεταλλίου στα 10.000 μ., αλλά και του αργυρού στα 5.000 μ. Ο Ζάτοπεκ ήταν ο μεγάλος πρωταγωνιστής των Ολυμπιακών Αγώνων του Ελσίνκι το 1952, αφού κέρδισε 3 χρυσά μετάλλια (στα 5000μ., 10.000μ. και στο Μαραθώνιο δρόμο) με ολυμπιακά ρεκόρ, σε διάστημα 8 ημερών. Ακόμη, ήταν ο πρώτος αθλητής που κατόρθωσε να «σπάσει» το όριο των 29 λεπτών στα 10.000 μ. το 1954, ενώ τρία χρόνια πριν (1951) είχε σπάσει το όριο της μιας ώρας για την απόσταση των 20 χλμ.

Πλούσια ήταν η συγκομιδή του και σε δύο Ευρωπαϊκά πρωταθλήματα που έλαβε μέρος. Το 1950 στις Βρυξέλλες κέρδισε χρυσά μετάλλια σε 5 και 10 χλμ., ενώ τέσσερα χρόνια μετά (1954) στη Βέρνη πήρε την πρώτη θέση στα 10.000 μ. και την τρίτη στα 5 χλμ. Επίσης πέτυχε να καταρρίψει 18 φορές τα παγκόσμια ρεκόρ των δρόμων μεγάλων αποστάσεων.
Γεωργία Καλλέργη

Η Γεωργία Καλλέργη είναι Ελληνίδα ηθοποιός. Έχει παίξει σε πολλές τηλεοπτικές σειρές και θεατρικές παραστάσεις.
Νικολάκης Δεληγιάννης

Ο Νικολάκης Δεληγιάννης ή Νικόλαος Δεληγιάννης ή Νικόλαος Δηλιγιάννης (Λαγκάδια Αρκαδίας, 1795 - ; , 1877) ήταν Έλληνας στρατιωτικός και πολιτικός.
Μάχη της Μυκάλης

Η Μάχη της Μυκάλης διεξήχθη το 479 π.Χ στη Μυκάλη της Ιωνίας μεταξύ των Ελλήνων και των Περσών, κατά τη δεύτερη περσική εισβολή στην Ελλάδα. Έληξε με αποφασιστική νίκη των Ελλήνων και είχε ως επακόλουθο την ελληνική αντεπίθεση.

Το 480 π.Χ, οι Πέρσες πέτυχαν νίκες στις Θερμοπύλες και στο Αρτεμίσιο, έχοντας καταστρέψει τη Βοιωτία, τη Θεσσαλία και την Αττική - ωστόσο, οι Έλληνες πέτυχαν αποφασιστική νίκη στη ναυμαχία της Σαλαμίνας και εμπόδισαν την προώθηση των Περσών. Τον Αύγουστο του 479 π.Χ, οι Έλληνες συγκέντρωσαν στρατό για να αντιμετωπίσουν τους Πέρσες στις Πλαταιές, όπου οι Έλληνες πέτυχαν αποφασιστική νίκη - παράλληλα, ο Λεωτυχίδας, διοικητής του ελληνικού στόλου, επιτέθηκε στους Πέρσες και κατέστρεψε τον στόλο τους και, αργότερα, το πεζικό τους.

Μετά τις δύο αυτές μάχες ακολούθησε η ελληνική αντεπίθεση και ο πόλεμος συνεχίστηκε για περίπου 30 έτη. Αν και οι δύο μάχες είχαν αποφασιστική σημασία δεν θεωρούνται θρυλικές όπως η αυτές του Μαραθώνα, των Θερμοπυλών και της Σαλαμίνας.
Ρότζερ Αμπιούτ

Ο Ρότζερ Αμπιούτ (Roger Tom Abiut) είναι πολιτικός από το Βανουάτου, πρώην πρόεδρος της Βουλής και δις υπηρεσιακός πρόεδρος της μικρής νησιωτικής χώρας. Είναι μέλος του κόμματος Εργατικού Κόμματος του Βανουάτου.
Άλφρεντ Μασένγκ

Ο Άλφρεντ Μασένγκ (Alfred Maseng Nalo) ήταν πολιτικός από το Βανουάτου. Από το 1995 ως το 1996 χρημάτισε υπουργός Εξωτερικών και για δύο βραχύβιες θητείες ήταν πρόεδρος της χώρας, το 1994 και το 2004. Ήταν μέλος του συντηρητικού κόμματος γαλλοφώνων Ένωση Μετριοπαθών Κομμάτων.
Φοροαποφυγή

Φοροαποφυγή (αγγλικά: "tax avoidance" ή "tax mitigation") αποκαλείται η εφαρμογή καλά σχεδιασμένων λογιστικών πρακτικών που αποτελούν απόρροια προσεκτικής μελέτης της εμπορικής νομοθεσίας, της φορολογικής πρακτικής, των διεθνών προτύπων χρηματοοικονομικής πληροφόρησης, δικαστικών και υπουργικών αποφάσεων με μοναδικό στόχο τη μείωση της φορολογητέας ύλης ενός φυσικού ή νομικού προσώπου. Πραγματοποιείται στα πλαίσια ενός καλά μελετημένου φορολογικού σχεδιασμού, κατά τον οποίο δημιουργούνται διάφορα σενάρια και εναλλακτικές, μέχρι να προσδιοριστεί ο ελάχιστος δυνατός φόρος, συνήθως στα πλαίσια του νόμου. 

Διαφέρει από την έννοια της φοροδιαφυγής και σύμφωνα με την Τράπεζα της Ελλάδος (Φοροαποφυγή-Φοροδιαφυγή, Τεύχος 13-14 Ιούλιος-Αύγουστος 2011) η φοροαποφυγή ορίζεται ως η οποιαδήποτε νόμιμη διαδικασία ή τρόπος για την αποφυγή πληρωμής φόρων.
Πορτ Βίλα

Η Πορτ Βίλα (αγγλικά: "Port Vila") είναι η πρωτεύουσα του Βανουάτου και μεγαλύτερη πόλη της νησιωτικής χώρας. Η θέση της είναι στη νότια ακτή του νησιού Εφάτε στην επαρχία Σέφα. Αριθμεί 29.356 κατοίκους, σύμφωνα με την τελευταία πληθυσμιακή απογραφή του 1999.. Το 2009 ο πληθυσμός της ήταν γύρω στα 35.901 άτομα και αποτελεί το οικονομικό και εμπορικό κέντρο του Βανουάτου.